CELEX: 62015CN0380
Language: sk
Date: 2015-07-16 00:00:00
Title: Vec C-380/15: Návrh na začatie prejudiciálneho konania, ktorý podal Audiencia Provincial de Baleares (Španielsko) 16. júla 2015 – Francisca Garzón Ramos a José Javier Ramos Martín/Banco de Caja España de Inversiones, Salamanca y Soria, S.A. a Intercotrans S.L.

26.10.2015   
            
            
               SK
            
            
               Úradný vestník Európskej únie
            
            
               C 354/13
            
         Návrh na začatie prejudiciálneho konania, ktorý podal Audiencia Provincial de Baleares (Španielsko) 16. júla 2015 – Francisca Garzón Ramos a José Javier Ramos Martín/Banco de Caja España de Inversiones, Salamanca y Soria, S.A. a Intercotrans S.L.
   (Vec C-380/15)
   (2015/C 354/16)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Illes Balears
   
      Účastníci konania pred vnútroštátnym súdom
   
   
      Odvolatelia: Francisca Garzón Ramos a José Javier Ramos Martín
   
      Odporkyne: Banco de Caja España de Inversiones, Salamanca y Soria, S.A. a Intercotrans S.L.
   
      Prejudiciálne otázky
   
   
               1.
            
            
               Je článok 698 ods. 1 španielskeho občianskeho súdneho poriadku (Ley de Enjuiciamiento Civil) v rozsahu, v akom v každom prípade bráni súdu, ktorý rozhoduje v riadnom konaní o neplatnosti exekučného titulu, predbežne prerušiť konanie o výkone záložného práva k nehnuteľnosti vedené na základe toho istého exekučného titulu, ktorý sa považuje za neplatný, zlučiteľný so zásadou účinnej súdnej ochrany stanovenou v článku 47 Charty základných práv Európskej únie (1)?
            
         
               2.
            
            
               V prípade, ak sa na predchádzajúcu otázku odpovie tak, že toto ustanovenie španielskeho práva je nezlučiteľné s uvedeným článkom Charty [základných práv Európskej únie], možno v dôsledku toho uplatniť na prejednávaný prípad judikatúru Súdneho dvora Európskej únie, najmä tú, ktorá vyplýva z rozsudku prvej komory zo 17. júla 2014 (C-169/14) (2)?
            
         
      (1)  Ú. v. ES C 364, 2000, s. 1.
   
      (2)  EU:C:2014:2099.